Ribe Stifts Adresseaviser, 1847-06-29
Indenlandske Efterretninger. J en Artikel om "Nationalbanken, udtaler den Berlingske Tidende sig saaledes og Bankaktiernes Værdie: Efterat vi have udtalt os og Bankens særdeles gunstige Tilstand og urokkelige Soliditet, vil det være indlysende, at vi nu som før ansee dette Papir fremfor noget Andet under alle Forhold, som det bedste og solideste, og at de, som ønske at anlægge Kapitaler, for hvilke man ikke andetsteds har Brug, paa en sikker Maade for sig selv og Efterkommere, fortrinligen bør anlægge deres Kapitaler i Bankaktier. Disse Papirer have atter bestaaet den meest afgjørende Prøve, thi vore store Spekulanter have i de sidste 4 Maaneder, maaske med Undtagelse af en Enkelt, spekuleret i baisse, og anvendt alle deres Kræfter for at nedbringe Prisen; men alle Anstrængelser, alle Børsmanøvrer vare frugtesløse. Prisen fluktuerede kun lidet, og Priserne paa Aktierne stod i de sidste 4 Maaneder paa det samme Standpunk, som i de tilsvarende 4 Maaneder i forrige Aar. Større Bevis behøves der vel ikke for en god og fast Mening om dette Papir, thi trods alle udspredte Rygter, og Bankens ringe Fortjeneste og slette Udsigter for Fremtiden, fandtes der dog stadigen solide Kjøbere, som fandt det fordeelagtigst at anlægge deres Penge i dette Papir, og Prisen blev opretholdt, trods at mange af de mindre Spekulanter vel have været nødsagede til at sælge ikke ubetydelige Summer af deres Aktier, som de havde kjøbt paa Tid til Modtagelse i de forskjellige Maaneder af indeværende Aar. Vi gjentage det, større Beviser behøves der ikke, et alene for Papirets stadige høie Priis, men ogsaa for en sukcessiv Stigen; thi Udsigterne for Banken bliver stedse bedre. Her kan ikke være Tale om Spekulantere, der have gjort sig det til et Geschaft, at spekulere pro og contra, og drage Fordeel af Øieblikket, af den der enten trænger til Kjøb eller Salg. Her er kun Tale om de Vedkommende, som have oplagt Kapitaler, og ønske samme anlagt i et solidt og efter Omstændighederne billigt Papir i Sammenligning med andre Papirer; disse private Folk bør ikke lade sig forlede af Børspillet; og beklage maa vi de vedkommende mindre Spekulanter, der forlade, eller, hvad endnu værre er, forsømme deres egentlige Forretninger og blive en Boldt for de større Spekulanter. Jntet bidrager imidlertid mere til Aktiernes Stigen, end naar der findes mange Spekulanter i baisse. Denne Erfaring har man fra alle Børser; det er netop disse Sælgere, som i Almindelighed vente med at dække deres Salg indtil det sidste Øieblik, og naar til Ex. saaledes som her er Tilfældet, ikke mange Sælgere ere tilstede, ikke mange løse Aktier blive tilbudte, da opdriver Baisse-Spekulanterne selv Priserne, hvilket formodentlig er Tilfældet i denne Tid, da Aktierne ere stegne, og staae høiere end i Juni Maaned forrige Aar. Vi kjende intet bestemt om Bankens Fortjeneste i det nu snart endte Bankaar, men af Alt, hvad vi kunne slutte, kan Fortjenesten ikke være mindre end i forrige Bankaar, ja vi antage, at det snarere maa være mere. Vi have altsaa ikke i nogen hvilkensomhelst Henseende forandret vore Anskuelser med Hensyn til Bankaktiernes Værdi, tvertimod have vi nu en bedre, en fastere Mening om samme end før.